**แบบ**

**ข้อตกลงจ้างเหมาบริการ**

เลขที่...........................................

ข้อตกลงฉบับนี้ทำขึ้น ณ..........................................................................................................................

เมื่อวันที่.........เดือน.........................พ.ศ......................... ระหว่างกรุงเทพมหานคร โดย..................................................

ผู้รับมอบอำนาจจากผู้ว่าราชการกรุงเทพมหานคร ซึ่งต่อไปในข้อตกลงนี้เรียกว่า “ผู้ว่าจ้าง” ฝ่ายหนึ่งกับ........................ ...................................................................................................บัตรประจำตัวประชาชนเลขที่.............................................................ออกให้ ณ..............................................................จังหวัด...........................................วันออกบัตร.....................................บัตรหมดอายุ.................................................. อยู่บ้านเลขที่..............................ตรอก/ซอย…………………….…….………..….ถนน....................................................ตำบล/แขวง........................................อำเภอ/เขต.................................................จังหวัด...............................................ซึ่งต่อไปในข้อตกลงนี้เรียกว่า “ผู้รับจ้าง” อีกฝ่ายหนึ่ง

ทั้งสองฝ่ายได้ตกลงกันมีข้อความดังต่อไปนี้

ข้อ ๑ ผู้ว่าจ้างตกลงจ้างและผู้รับจ้างตกลงรับจ้างเหมาบริการในลักษณะงาน........................................

...........................................................................................................................................................................................

……………………………………………………………………………………………………………………………………………………………………….

เพื่อปฏิบัติงาน ณ................................................................................................................................................................

หรือสถานที่อื่นที่ได้รับมอบหมาย โดยผู้รับจ้างจะต้องปฏิบัติให้ถูกต้องครบถ้วนตามข้อตกลงทุกประการ มีกำหนดระยะเวลา….…..เดือน ตั้งแต่วันที่..........เดือน...............................พ.ศ........................ถึงวันที่..........เดือน..........................

พ.ศ...............................

ข้อ ๒ ผู้รับจ้างตกลงรับจ้างตามข้อ ๑ โดยจะใช้ความรู้ ความสามารถของตนทำหน้าที่ให้ดีที่สุด และตั้งใจปฏิบัติงานอย่างเต็มความสามารถ โดยถือผลงานตามที่ผู้ว่าจ้างได้มอบหมายให้ปฏิบัติจนเป็นผลสำเร็จ

ข้อ ๓ ในขณะปฏิบัติงานผู้รับจ้างต้องแต่งกายในชุดที่สุภาพเรียบร้อย หรือตามแบบที่ผู้ว่าจ้างกำหนด

ข้อ ๔ ผู้รับจ้างต้องมาปฏิบัติงานตามข้อตกลงด้วยตนเอง โดยต้องมาบันทึกการลงชื่อทำงานที่รับจ้าง

ในแต่ละวันด้วยตนเองทุกครั้ง ในกรณีที่ผู้รับจ้างไม่สามารถมาปฏิบัติงานด้วยตนเองได้ในวันใด ผู้รับจ้างจะจัดให้มีบุคคลอื่น

มาทำงานแทนในวันนั้น ๆ ไม่ได้ เนื่องจากงานของผู้รับจ้างเป็นงานที่ต้องใช้ความรู้ ความสามารถเป็นการเฉพาะตัว และจะต้องไม่เอางานทั้งหมดหรือส่วนหนึ่งส่วนใดแห่งข้อตกลงนี้ไปจ้างช่วงอีกต่อหนึ่ง

ข้อ ๕ ผู้รับจ้างจะโอนประโยชน์หรือสิทธิเรียกร้องทั้งหมดหรือส่วนหนึ่งส่วนใดตามข้อตกลงนี้ ให้แก่บุคคลอื่นโดยไม่ได้รับความยินยอมเป็นหนังสือจากผู้ว่าจ้างก่อนมิได้

ข้อ ๖ เอกสารแนบท้ายข้อตกลงดังต่อไปนี้ให้ถือเป็นส่วนหนึ่งของข้อตกลงนี้

ผนวก 1 คุณสมบัติของผู้รับจ้าง จำนวน................หน้า

ผนวก 2 ข้อเสนอการจ้างเหมาบริการ จำนวน................หน้า

ผนวก 3 หน้าที่ความรับผิดชอบของผู้รับจ้าง จำนวน.................หน้า

ผนวก 4 เอกสารแสดงตนของผู้รับจ้าง ประกอบด้วย จำนวน.................หน้า

สำเนาบัตรประจำตัวประชาชน สำเนาทะเบียนบ้าน

สำเนาแสดงวุฒิการศึกษา ฯลฯ

………………………………………………………………………… จำนวน……………..หน้า

ความใดในเอกสารแนบท้ายข้อตกลงที่ขัดแย้ง กับข้อความในข้อตกลงนี้ ให้ใช้ข้อความในข้อตกลงนี้บังคับ และในกรณีที่เอกสารแนบท้ายข้อตกลง ขัดแย้งกันเอง ผู้รับจ้างต้องปฏิบัติตามคำวินิจฉัยของผู้ว่าจ้าง

- ๒ –

ข้อ ๗ ผู้รับจ้างจะต้องปฏิบัติหน้าที่ ณ ที่ทำการหรือสถานที่ตามที่ผู้ว่าจ้างหรือผู้แทนของผู้ว่าจ้างมอบหมายในวันและเวลาราชการหรือในวันและเวลาที่ผู้ว่าจ้างกำหนด โดยไม่มีเงื่อนไขแต่อย่างใด

ข้อ ๘ การจ้างเหมาบริการตามข้อตกลงนี้ไม่ทำให้ผู้รับจ้างมีฐานะเป็นลูกจ้างของทางราชการหรือมีความสัมพันธ์ในฐานะเป็นลูกจ้างของผู้ว่าจ้างตามกฎหมายแรงงานหรือกฎหมายว่าด้วยประกันสังคม

ข้อ ๙ ถ้าผู้ว่าจ้างมอบหมายหรือแต่งตั้งผู้แทนหรือคณะกรรมการตรวจรับพัสดุ หรือผู้ควบคุมงานไว้ประจำ ณ ที่ทำการจ้างนี้ในเวลาที่ผู้รับจ้างเตรียมการหรือกำลังทำงานจ้างนี้อยู่ก็ดี บุคคลดังกล่าวมีสิทธิจะเข้าไปตรวจงานได้ทุกเวลาและมีสิทธิสั่งการใด ๆ เกี่ยวกับงานที่จ้างนี้ได้ ผู้รับจ้างต้องให้ความสะดวกและช่วยเหลือตามสมควร รวมทั้งปฏิบัติตามคำสั่งหรือคำแนะนำโดยชอบดังกล่าว

การที่มีผู้แทนของผู้ว่าจ้าง หรือผู้ควบคุมงานแทน คณะกรรมการตรวจรับพัสดุ หาทำให้ผู้รับจ้าง

พ้นจากความรับผิดตามข้อตกลงข้อหนึ่งข้อใดไม่

ข้อ ๑๐ การวินิจฉัยว่าผลงานที่ผู้รับจ้างทำนั้นเสร็จเรียบร้อย ถูกต้องตามข้อตกลง หรือตามวัตถุประสงค์ของผู้ว่าจ้างหรือไม่ อย่างไร เป็นเหตุสุดวิสัยหรือไม่ก็ดี ในกรณีที่มีปัญหาเกี่ยวกับการตีความข้อตกลงหรือเกี่ยวด้วยเรื่องใด ๆ ที่เกิดขึ้นตามข้อตกลงนี้หรือเกี่ยวพันกับข้อตกลงนี้ ไม่ว่าปัญหานั้นจะเกิดขึ้นในระหว่างปฏิบัติงานหรือภายหลังจากที่ระบุเวลาการจ้างตามข้อตกลงนี้สิ้นสุดลง หรือภายหลังจากที่ผู้รับจ้างทิ้งงานก็ดี ผู้รับจ้างยอมให้ถือเอาคำวินิจฉัยของผู้ว่าจ้างเป็นเด็ดขาด และผู้รับจ้างยอมผูกพันตนตามผลแห่งคำวินิจฉัยนั้นทุกประการ

ข้อ ๑๑ สิทธิ หน้าที่ ความรับผิดของผู้รับจ้างนอกเหนือจากที่กำหนดไว้ในข้อตกลงนี้ ให้เป็นไปตามกฎหมาย ระเบียบ ข้อบังคับที่ทางราชการกำหนด

ข้อ ๑๒ ผู้ว่าจ้างตกลงจ่ายค่าจ้างเหมาบริการเป็นรายเดือน เป็นเงินเดือนละ……………………………บาท (……………………………………………….…………….…....) รวม...............เดือน เป็นเงิน............................................บาท (.............................................................................) ให้ผู้รับจ้างหลังจากผู้รับจ้างได้ทำงานแล้วเสร็จ ถูกต้องครบถ้วน ตามลักษณะของงาน และผู้ว่าจ้างหรือผู้แทนของผู้ว่าจ้างได้ตรวจรับมอบงานที่ส่งมอบในแต่ละเดือนเรียบร้อยแล้ว ทั้งนี้ ผู้รับจ้างต้องรับผิดชอบในการเสียภาษีเงินได้ โดยผู้ว่าจ้างจะเป็นผู้หักภาษี ณ ที่จ่ายไว้

ข้อ ๑๓ ในกรณีที่ผู้รับจ้างไม่มาปฏิบัติงาน หรือมาปฏิบัติงานไม่ครบถ้วนตามข้อ ๑ แห่งข้อตกลงนี้

ผู้ว่าจ้างและผู้รับจ้าง ทั้งสองฝ่ายตกลงให้เป็นไปตามข้อกำหนดดังต่อไปนี้

1. ถ้าผู้รับจ้างไม่มาปฏิบัติงานหรือมาลงชื่อปฏิบัติงานแต่ไม่ปฏิบัติงานตามข้อตกลง ผู้รับจ้างยอมให้ผู้ว่าจ้างหักเงินค่าจ้างเหมาบริการที่จะได้รับตามข้อตกลง โดยค่าจ้างเหมาบริการให้คำนวณโดยเฉลี่ยจากค่าจ้างเหมาบริการรายเดือนในเดือนนั้น ๆ
2. หากผู้รับจ้างไม่มาปฏิบัติงานติดต่อกันเป็นเวลา 5 วันทำการ นอกจากผู้ว่าจ้างจะหักเงินค่าจ้างเหมาบริการตาม (1) แล้ว ผู้รับจ้างต้องยินยอมให้ผู้ว่าจ้างปรับเป็นรายวันอีก ในอัตราร้อยละ 0.10 ของราคาจ้างเหมาบริการรายเดือนตามข้อตกลงนี้ แต่จะต้องไม่ต่ำกว่าวันละ 100 บาท นับแต่วันที่ผู้รับจ้างไม่มาปฏิบัติงานเป็นต้นไปจนถึงวันที่ผู้รับจ้างมาปฏิบัติงาน

ข้อ ๑๔ ผู้รับจ้างต้องส่งมอบงานที่รับจ้างภายใน 3 วันทำการ นับถัดจากวันสุดท้ายของเดือน หรือนับถัดจากวันสุดท้ายที่มีการปฏิบัติงานในเดือนนั้น

ในกรณีที่ผู้รับจ้างไม่สามารถส่งมอบงานได้ภายในวันครบกำหนดส่งมอบในแต่ละเดือน

ให้กำหนดค่าปรับเป็นรายวันเป็นจำนวนเงินตายตัวในอัตราร้อยละ ๐.๑๐ ของราคาจ้างเหมาบริการตามข้อตกลงนี้

แต่จะต้องไม่ต่ำกว่าวันละ ๑๐๐ บาท

ข้อ ๑๕ ในการปฏิบัติงานจ้าง ถ้าผู้รับจ้างได้กระทำการใด ๆ อันเป็นการละเมิดต่อผู้ว่าจ้างหรือบุคคลอื่นหรือเกิดความชำรุดบกพร่องเสียหายหรือการสูญหายแก่ทรัพย์สินของผู้ว่าจ้างหรือของบุคคลอื่น อันเป็นผลสืบเนื่องมาจากการกระทำหรือละเว้นการกระทำของผู้รับจ้าง ผู้รับจ้างต้องรับผิดชดใช้ค่าเสียหายให้แก่ผู้ว่าจ้างหรือบุคคลที่ได้รับความเสียหายนั้น ๆ ตามจำนวนที่เสียหายจริงภายในระยะเวลาที่ผู้ว่าจ้างกำหนด

- 3 –

ข้อ ๑๖ ในกรณีที่ผู้รับจ้างมาแต่ไม่ปฏิบัติงาน หรือปฏิบัติงานบกพร่อง หรือปฏิบัติงานไม่ถูกต้องตามข้อตกลง เมื่อผู้ว่าจ้างแจ้งให้ผู้รับจ้างทราบแล้ว ผู้รับจ้างจะต้องรีบปฏิบัติงานหรือแก้ไขงานที่บกพร่องให้เรียบร้อยโดยเร็ว โดยไม่คิดค่าจ้าง ค่าแรงงานหรือค่าใช้จ่ายอื่นใดจากผู้ว่าจ้างอีก ถ้าผู้รับจ้างไม่ปฏิบัติหรือไม่รีบดำเนินการแก้ไขภายในสามวัน หรือภายในเวลาที่ผู้ว่าจ้าง หรือผู้แทนของผู้ว่าจ้างกำหนด ผู้ว่าจ้างมีสิทธิบอกเลิกข้อตกลงและเรียกค่าเสียหายจากผู้รับจ้างทั้งหมดโดยสิ้นเชิง

ข้อ ๑๗ ถ้าผู้รับจ้างมาลงชื่อปฏิบัติงาน แต่ไม่ปฏิบัติงานตามข้อตกลง โดยไม่มีเหตุสมควรนอกจาก

ผู้รับจ้างจะต้องรับผิดตามข้อ ๑๓ แล้ว เมื่อผู้ว่าจ้างหรือผู้แทนของผู้ว่าจ้างได้แจ้งให้ผู้รับจ้างทราบแล้ว หากผู้รับจ้าง

ยังไม่ปฏิบัติงานตามหน้าที่ ผู้ว่าจ้างมีสิทธิบอกเลิกข้อตกลงได้ทันที

ข้อ ๑๘ หากผู้รับจ้างไม่ปฏิบัติตามข้อใดข้อหนึ่งต่อไปนี้ ผู้ว่าจ้างมีสิทธิบอกเลิกข้อตกลงได้ทันที

โดยผู้รับจ้างจะเรียกร้องค่าเสียหายใด ๆ ไม่ได้

1. ขาดงานไปโดยปราศจากเหตุอันควรเกินกว่าเจ็ดวันทำการติดต่อกัน
2. จงใจขัดคำสั่งอันชอบด้วยกฎหมายของผู้ว่าจ้าง
3. ละเลยไม่สนใจที่จะปฏิบัติตามคำสั่งอันชอบด้วยกฎหมายของผู้ว่าจ้าง
4. กระทำความผิดทั้งทางแพ่งและทางอาญาต่อผู้ว่าจ้าง หรือบุคคลอื่น อย่างร้ายแรง

โดยปราศจากสิทธิในทางกฎหมายที่จะพึงกระทำได้

ข้อ ๑๙ ในกรณีที่ผู้ว่าจ้างใช้สิทธิบอกเลิกข้อตกลงตามข้อ ๑๖ ข้อ ๑๗ หรือ ข้อ ๑๘ ผู้รับจ้างยินยอม

ชำระค่าปรับและ/หรือค่าเสียหายใด ๆ ทั้งสิ้นให้แก่ผู้ว่าจ้างภายในกำหนด…………………..….วัน นับแต่วันที่ได้รับแจ้งเป็นหนังสือจากผู้ว่าจ้างหรือเจ้าหน้าที่หรือผู้แทนของผู้ว่าจ้าง

หากผู้รับจ้างไม่ชำระค่าปรับและ/หรือค่าเสียหายภายในเวลาที่กำหนด ผู้ว่าจ้างมีสิทธิที่จะหักเอาจากจำนวนเงินค่าจ้างเหมาบริการที่ค้างจ่ายได้

ข้อ ๒๐ ในระหว่างข้อตกลงจ้างเหมาบริการผู้รับจ้างประสงค์จะบอกเลิกข้อตกลง ให้ยื่นหนังสือขอ

บอกเลิกข้อตกลงต่อผู้ว่าจ้าง โดยยื่นล่วงหน้าอย่างน้อย 1 เดือน เว้นแต่จะมีเหตุผลความจำเป็นพิเศษทำให้ไม่อาจยื่นล่วงหน้าตามเวลาที่กำหนดไว้

ในกรณีที่ผู้ว่าจ้างประสงค์จะบอกเลิกข้อตกลงก่อนครบกำหนด ซึ่งมิใช่เป็นการใช้สิทธิบอกเลิกข้อตกลงตาม ข้อ ๑๖ ข้อ ๑๗ หรือ ข้อ ๑๘ ผู้ว่าจ้างต้องแจ้งให้ผู้รับจ้างทราบล่วงหน้าอย่างน้อย 1 เดือน โดยผู้รับจ้างจะเรียกร้องค่าเสียหายใด ๆ ทั้งสิ้นจากผู้ว่าจ้างไม่ได้

\*ข้อ 21 ในขณะทำข้อตกลงนี้ ผู้รับจ้างได้นำหลักประกันข้อตกลงเป็น.......................... เป็นจำนวนเงิน ..........................................บาท (............................................................) ซึ่งเท่ากับร้อยละ.................(.......................) ของค่าจ้างเหมาบริการมามอบให้แก่ผู้ว่าจ้าง เพื่อเป็นหลักประกันการปฏิบัติตามข้อตกลงนี้

หลักประกันที่ผู้รับจ้างนำมามอบไว้ในข้อนี้ ผู้ว่าจ้างจะคืนให้ผู้รับจ้างโดยไม่มีดอกเบี้ยเมื่อผู้รับจ้าง

พ้นจากข้อผูกพัน และความรับผิดทั้งปวงตามข้อตกลงนี้

ข้อตกลงนี้ทำขึ้นสองฉบับ มีข้อความถูกต้องตรงกันทุกประการ ผู้ว่าจ้างและผู้รับจ้างได้อ่านและเข้าใจข้อความโดยละเอียดตลอดแล้ว จึงได้ลงลายมือชื่อพร้อมทั้งประทับตรา (ถ้ามี) ไว้เป็นสำคัญต่อหน้าพยานและเก็บรักษาไว้ฝ่ายละหนึ่งฉบับ

-.4 -

(ลงชื่อ)...................................................................ผู้ว่าจ้าง

(...................................................................)

(ลงชื่อ)...................................................................ผู้รับจ้าง

(...................................................................)

(ลงชื่อ)...................................................................พยาน

(...................................................................)

(ลงชื่อ)...................................................................พยาน

(...................................................................)

\* หมายเหตุ การกำหนดหลักประกันการปฏิบัติตามข้อตกลงนี้ ให้เป็นดุลยพินิจของผู้สั่งจ้างที่จะกำหนดไว้ตามความเหมาะสม โดยพิจารณาจากลักษณะของการปฏิบัติงาน และหรือความเสียหายที่อาจเกิดขึ้นแก่กรุงเทพมหานคร